internet vaartha 313 Views
తక్కువధరలకే అమ్ముకుంటున్న పాలరైతులు
ముంబై : పశుగ్రాసం ధరల్లో పెరుగుదల, నిర్వహణ వ్యయాలు పెరగడంతో డెయిరీ రైతులు సమస్యలతో సతమతం అవుతున్నారు. బ్రాండెడ్‌ మిల్క్‌ కంపెనీలు తమ మార్జిన్లు చూసుకుంటు న్నాయే కానీ పాలసేకరణ ధరలు పెంచకపోవడం వల్ల కూడా రైతులను కష్టాలపాలుచేస్తోంది. మహా రాష్ట్రలో పాలసేకరణధర లీటరుకు 18-19 రూపాయలుగా ఉన్నాయి. కొన్ని నెలల క్రితం లీటరు 24-25గాఉండేవి. పాలపొడిపై ఎక్కువ ప్రాధాన్యం చూపించడం వల్ల పాలసేకరణ ధరలు కూడా తగ్గించారు. ఏరోజుకారోజు పాలను ఎక్కడో చోట ఎంతో కొంత ధరకు అమ్మేయాల్సిన పరిస్థితి. నిల్వ ఉండే ఉత్పత్తులు కాకపోవడంతో ఇప్పటికీ ఒక్క రోజుకు మించి ఉండటం కష్టం అవుతుంది. అందు వల్లనే సమీపంలోని మరో డైయిరీ వద్దకు వెళ్లి అయినా రైతులు అమ్ముకుంటారు. పాలనుంచి తీసే ఉత్పత్తుల్లో ఎక్కువగా పాలపొడి ఉంది. సాధారణ లక్ష్యం 78వేల టన్నులనుంచి డెయిరీలు పాలపొడి లక్ష నుంచి లక్షా 50వేల టన్నులకు ఉత్పత్తిచేస్తు న్నాయి. ఎగుమతి మార్కెట్లలో డిమాండ్‌ తగ్గడం వల్ల కూడా పాలపొడినిల్వలు డైయిరీలలో పేరుకుం టున్నాయి. దేశీయ మార్కెట్లలో కూడా ఈ ధరలు తగ్గి 32శాతం తగ్గి, కిలో ఒక్కింటికి 140 నుంచి 150 రూపాయలుగాఉంది. పాలు, పాల ఉత్పత్తుల ఎగుమతులు ప్రస్తుతం స్తంభించినట్లే చెప్పాలి. అంతర్జాతీయ ధరల్లో క్షీణత, ఎగుమతి మార్కెట్‌ కంటే దేశీయ మార్కెట్లే మేలన్న భావనలో డైయిరీ లు ఉండటంవల్లనే ఎగుమతులు పూర్తిగా స్తంభించాయని ర్యాబో బ్యాంక్‌ అగ్రి ఆహార బిజినెస్‌ విశ్లేష కులు శివ ముద్గిల్‌ వెల్లడించారు.  అంతర్జాతీయ మార్కెట్‌లో పాల సేకరణ ధరలు కూడా పడి పోయాయి. టన్నుకు 4వేల డాలర్లనుంచి 17600 డాలర్లకు దిగజారాయి. గడచిన 18 నెలల్లో చైనా, న్యూజిలాండ్‌ దేశాలనుంచి తక్కువ డిమాండ్‌వల్ల మరింత పడిపోయాయి. ఇక భారీఎత్తున డెయిరీ లు, ప్రాసెసింగ్‌ యూనిట్లు ఉన్న వారు తమ ధరల ను తగ్గించి విలువలు జోడించిన ఉత్పత్తులుగా డిస్కౌంట్లు ప్రకటిస్తున్నారు. వెన్న, జున్ను, మజ్జిగ వంటి వాటిపై ఎక్కువ ఆఫర్లు ప్రకటించి నిల్వలను కరిగిస్తున్నాయి. గుజరాత్‌ డైయిరీ డెవలప్‌మెంట్‌ బోర్డు ఛైర్మన్‌ ఆర్‌ఎస్‌ శోధి మాట్లాడుతూ రిటైల్‌ ధరలు తగ్గించడం తమకు చాలా తక్కువఅని ఇప్ప టికే తాము గుజరాత్‌లో రైతులకు ఎక్కువధరలు ఇస్తున్నట్లు తెలిపారు. ఇతరప్రైవేటు రంగ డెయిరీ లు, ఇతర రాష్ట్రాల డైయిరీలకంటే కూడా గుజరాత్‌ డెయిరీ ఎక్కువ ధరలు ఇస్తున్నట్లు తెలిపారు. గుజ రాత్‌ రైతులు లీటరు ఆవుపాలకు 28-31 రూపా యలు గేదెపాలకు 38-41రూపాయలు పొందుతు న్నారు. అదే మహారాష్ట్రలో అయితే లీటరుకు 18-20రూపాయలు చొప్పున ఆవుపాలు, 30-36 రనూపాయలు గేదెపాలకు ధరలు పొందుతున్నారు. పాలు పాల ఉత్పత్తులధరలు తగ్గే అవకాశాలు తక్కువని, పసుగ్రాసం ధరలు తగ్గితే కొంతమేర రైతులకు ఊరట కలుగుతుందని శోధి వెల్లడిం చారు. పశుగ్రాసం ధరలు గత ఏడాదినుంచి చూస్తే ప్రతి పంటసీజన్‌లో 20-30శాతంపెరిగాయి. రుతు పవనాల క్షీణత కారణంగా పశుగ్రాసం కొరతను అధిగమించేందుకుకేంద్రం కూడా ఇతర అనుబంధ రంగాల కార్యకలాపాలపై దృష్టిపెట్టాలని, స్థిరమైన వ్యవసాయేతర ఆదాయం వచ్చేందుకు కృషిచేయా లని ప్రోత్సహిస్తోంది. రాష్ట్రప్రభుత్వాలు కూడా ఇందుకు అనుగుణంగా పశుసంవర్ధకశాఖను పటిష్టంచేసి రైతులకు పాలు పాల ఉత్పత్తులతోపాటు మాంసం, చేపలు గుడ్లు అమ్మకాల ద్వారా కూడా స్థిరమైన ఆదాయం వచ్చేటట్లు కృషిచేయాల్సిన అవ సరం ఎంతో ఉంది. ప్రస్తుతం తెలుగు రాష్ట్రాల్లో తీవ్రస్థాయి పరిస్థితులు అలుముకోనప్పటికీ ధరల విషయంలో పలు ప్రైవేటు కంపెనీలు రావడంతో రైతులకు కొంత ఉపశమనంగా ఉంది. భారీ కంపెనీలు తెలంగాణ, ఆంధ్రప్రదేశ్‌లలో ప్రవేశించి ఒకరకంగా చెప్పాలంటే మార్కెట్‌ను శాసిస్తున్నాయనే చెప్పాలి. అందువల్లనేప్రభుత్వపరంగా పాలసేకరణ పరంగా గిట్టుబాటు కాకపోయినా ప్రైవేటు డైయిరీలు కొంత ఆశాజనకంగా ఉన్నట్లు తెలుస్తోంది.